stanford-oval/wikipedia huggingface dataset:
Fosgeeni

| Fosgeeni |
| --- | --- |


Tunnisteet
Muut nimet:  karbonyylikloridi kloroformyylikloridi
CAS-numero:  75-44-5
PubChem CID:  6371
Ominaisuudet
Molekyylikaava:  COCl2
Moolimassa:  98,9 g/mol
Ulkomuoto:  väritön kaasu
Sulamispiste:  −118 °C (155 K)
Kiehumispiste:  8 °C (281 K)
Tiheys:  1,4 g/cm3
Liukoisuus veteen:  reaktio
  
Fosgeeni (karbonyylikloridi, COCl2) on hyvin myrkyllinen kaasu tai jäähdytetty neste. Se on väritön ja sillä on homeista heinää muistuttava ominaishaju. Fosgeenia valmistetaan teollisesti, mutta sitä esiintyy myös pienissä määrin luonnossa klooriyhdisteiden hajoamistuotteena. Fosgeenia voi myös syntyä orgaanisten klooriyhdisteiden palamistuotteena.
Käyttö

Fosgeenin suurin käyttötarkoitus on nykyään polykarbonaattimuovien valmistus, mutta sitä käytetään myös isosyanaattien valmistuksessa polyuretaanimuovien ja muiden karbamaattien (esim. torjunta-aineet) valmistukseen. Fosgeenia valmistetaan hapettamalla hiilimonoksidia kloorikaasulla.
Fosgeenia käytettiin taistelukaasuna ensimmäisessä maailmansodassa, ja sen käyttöä valvotaan kemiallisten aseiden kieltosopimuksen mukaan.
Myrkyllisyys

Fosgeeni on salakavala myrkky, sillä sille altistuminen johtaa oireisiin vasta 24–72 tunnin kuluessa. Fosgeeni on voimakas alkyloiva aine (tarkemmin karboksyloiva aine) ja solumyrkky, ja se reagoi keuhkojen seinämän proteiinien kanssa. Fosgeenialtistus johtaa nesteen kerääntymiseen keuhkoihin, ja kuolema seuraa yleensä verenhukan, šokin ja hengityselinten pettämisen seurauksena. Toisin kuin hermokaasut, fosgeeni tappaa ainoastaan hengitettynä, ei siis ihon läpi imeytyneenä.
Aiheesta muualla

Wikimedia Commonsissa on kuvia tai muita tiedostoja aiheesta .
Fosgeenin kansainvälinen kemikaalikortti
Kemian työsuojeluneuvottelukunta (KETSU): Fosgeeni (Arkistoitu – Internet Archive) (pdf)
PubChem: Phosgene (englanniksi)
U.S. Environmental Protection Agency: Toxicological Review of Phosgene (CAS No. 75-44-5) (englanniksi)
Elvenking

| Elvenking |
| --- | --- |

Tiedot
Toiminnassa:  1997–
Tyylilaji:  folk metal   power metal
Kotipaikka:  Italia
Laulukieli:  englanti
Jäsenet:  Damnagoras, laulu   Aydan, kitarat   Rafahel, kitarat   Zender, rummut   Gorlan, bassokitara   Elyghen, viulu & kosketinsoittimet  
Entiset jäsenet:  Jarpen, kitara (1997–2005)  Kleid, laulu (2002–2004)  Sargon, basso (1997–1999)  Fransisco Anselmi, rummut   Diego Lucchese, rummut  
Levy-yhtiö:  AFM Records  
Aiheesta muualla
elvenking.net
Infobox OKNimi-testi OK: 
Elvenking on italialainen folk/power metal -yhtye, joka on ollut toiminnassa vuodesta 1997. Elvenkingin tarina alkoi, kun kitaristit Aydan ja Jarpen perustivat yhtyeen vuonna 1997, ja vuonna 1998 yhtyeellä oli toimiva kokoonpano.
Historia

Elvenkingin perustivat kaksi kitaristia – Aydan ja Jarpen – lokakuussa 1997. Yhtye koki alkukuukausinaan useita ongelmia kokoonpanonsa kanssa, joka haittasi yhtyeen aktiivisuutta projektin parissa. Maaliskuussa 1998 yhtyeeseen liittyi laulaja Damnagoras, ja vasta kun saman vuoden syyskuussa yhtyeeseen liittyi myös rumpali Zender, oli yhtye saanut toimivan ja vakaan kokoonpanon.
Elvenkingin tarkoituksena on heti alusta lähtien ollut luoda power metalin ja kansanmusiikin yhdistelmä. Vuonna 2000 yhtye julkaisi  To Oak Woods Bestowed -nimisen promon nelihenkisenä Damnagorasin sekä laulaessa että soittaessa bassoa, koska basisti oli jättänyt yhtyeen. Saksalainen levy-yhtiö AFM kiinnostui yhtyeestä heti saatuaan promon, ja solmi Elvenkingin kanssa levytyssopimuksen. Yhtye sai myös uuden jäsenen, kun keikkabasisti Gorlan liittyi siihen.
Elvenkingin ensimmäinen albumi Heathenreel julkaistiin 23. heinäkuuta 2001 ja se sai hyvää palautetta kriitikoilta, minkä vuoksi yhtye alkoikin keikkailla Euroopassa. Elokuussa 2002 Damnagoras joutui jättämään yhtyeen terveydellisistä syistä ja hänen tilalleen tuli Kleid. Koska Elvenking halusi luoda musiikilleen kansanmusiikkimaisen piirteen, liittyi yhtyeeseen myös viulisti ja kosketinsoittaja Elyghen. Tällä kokoonpanolla Elvenking julkaisi 19. huhtikuuta 2004 toisen albuminsa nimeltä Wyrd.
Vuoden 2004 loppupuolella Damnagoras palasi Elvenkingiin ja yhtye alkoi työstää kolmatta albumiaan, joka on tarkoitus nauhoittaa vuonna 2005. Helmikuussa 2005 perustajajäsen kitaristi Jarpen jätti yhtyeen, koska hän oli kyllästynyt sen soittamaan musiikkityyliin.
Vuonna 2006 yhtye julkaisi The Winter Wake albumin, joka saavutti enemmän suosiota kuin 2 edeltävää albumia.
14. syyskuuta 2007 Elvenking julkaisi uuden The Scythe nimisen albumin. Se oli yhtyeen ensimmäinen konseptialbumi; kappaleet kertovat kuolemasta. Se sai ristiriitaista palautetta faneilta. Joidenkin mielestä Elvenking oli ajautunut pois juuriltaan.
14. huhtikuuta 2008 yhtye ilmoitti työstävänsä uutta, täysin akustista albumia. Jäsenet ilmoittivat sen olevan heille mahdollisuus tutkia folk-musiikin juuriaan. Myöhemmin albumin nimeksi paljastui Two Tragedy Poets (...and a Caravan of Weird Figures). Albumi sisältää myös akustisia versioita vanhoista kappaleista. Levy julkaistiin 14. marraskuuta 2008.
Elvenking kertoi jo vuoden 2009 puolella nauhoittaneensa joitakin demoversioita uusista kappaleista. Helmikuussa 2010 yhtye ilmoitti aloittavansa pikapuoliin varsinaisen levytyksen amerikkalaistuottaja Dennis Wardin johdolla. Maalis-huhtikuussa levytetty albumi miksattiin kesän aikana ja 22. heinäkuuta yhtye julkaisi levyn nimen, kansikuvan ja kappalelistan. Elvenkingin kuudes studioalbumi on nimeltään Red Silent Tides ja se julkaistaneen loppuvuodesta 2010 eri versioina.päivitettävä
Vaikutteet

Elvenking on itse ilmoittanut olevansa yhtye, johon on vaikuttanut kansanmusiikki ja -tanssit ympäri maailmaa, mutta erityisesti metalliyhteisöt ja "kaikki cool, oli se sitten punkia, poppia tai mitä hyvänsä". Yhtyeistä suurin vaikuttaja Elvenkingin tyyliin on Skyclad.
Kokoonpano > Nykyinen

Damnagoras – laulu
Zender – rummut
Aydan – kitarat
Rafahel - kitarat
Gorlan – basso
Elyghen – koskettimet, viulu
Kokoonpano > Entiset jäsenet

Jarpen – kitara
Kleid – laulu
Sargon – basso
Francesco Anselmi – rummut
Diego Lucchese – rummut
Diskografia > Albumit

Heathenreel (2001)
Wyrd (2004)
The Winter Wake (2006)
The Scythe (2007)
Two Tragedy Poets (...and a Caravan of Weird Figures) (2008)
Red Silent Tides (2010)
Era (2012)
The Pagan Manifesto (2014)
Secrets of the Magick Grimoire (2017)
Reader of the Runes – Divination (2019)
Reader Of The Runes – Rapture (2023)
Diskografia > DVD:t

Night of Nights (2015,  DVD/2CD)
Diskografia > Demot

To Oak Woods Bestowed (2000)
Aiheesta muualla

Yhtyeen viralliset kotisivut
Fernando Mario Chávez Ruvalcaba

Fernando Mario Chávez Ruvalcaba
Fernando Mario Chávez Ruvalcaba (30. marraskuuta 1932 – 15. syyskuuta 2021) oli meksikolainen roomalaiskatolinen piispa. Hänet vihki papiksi Antonio Samorè Zacatecasin hiippakuntaan 23. joulukuuta 1961. Hänet nimitettiin Zacatecasin piispaksi 20. tammikuuta 1999, ja piispaksi vihkiminen seurasi 20. maaliskuuta. Pääkonsekraattorina toimi Justo Mullor García, jota avustivat Javier Lozano Barragán ja Rafael Muñoz Núñez.
Chávez Ruvalcaba jäi eläkkeelle 8. lokakuuta 2008.
Fosgeniitti

| Fosgeniitti |
| --- | --- |
 Fosgeniittinäyte mineraalinäyttelyssä Royal Ontario Museumissa, Torontossa, Kanadassa
Luokka:  karbonaattimineraalit
Kemialliset ominaisuudet
Kemiallinen kaava:  Pb2(CO3)Cl2
Fysikaaliset ominaisuudet
Väri:  valkoinen, meripihkankeltainen tai ruskea
Kidejärjestelmä:  tetragoninen
Kovuus Mohsin asteikolla:  2,5–3
Ominaispaino:  6–6,3
Aiheesta muualla
  Fosgeniitti Commonsissa 
Fosgeniitti (Pb2(CO3)Cl2) on mineraali, joka kuuluu karbonaattimineraalien ryhmään. Se on melko harvinaista, ja sen kiderakenne on kaunis ja juuri siksi se on keräilijöiden arvostama. Nimensä fosgeniitti on saanut siitä, että se sisältää hiiltä, klooria ja happea, joita myös fosgeeni sisältää. Fosgeniittia on käytetty jauhettuna muun muassa muinaisessa Egyptissä kosmetiikassa
Kemialliset ja fysikaaliset ominaisuudet

Mineraalin kidejärjestelmä on tetragoninen. Fosgeniitin kovuus on 2,5–3 Mohsin asteikolla. Tämä tarkoittaa sitä, että fosgeniitti ei ole erityisen kovaa, ja sitä saa naarmutettua posliinikolikolla. Sen ominaispaino on 6–6,3.
Alkuperä

Fosgeniittia syntyy, kun muut lyijyä sisältävät mineraalit muuttuvat toisiksi mineraaleiksi. Tämän vuoksi fosgeniitti on niin sanottu toissijainen mineraali. Tavanomaisesti fosgeniittia löytyy muiden lyijymineraalien, kuten anglesiitin kanssa. Fosgeniittia voi esiintyä hyvinkin suurina kiteinä, ja esimerkiksi Sardiniasta on löydetty jopa 45 kg:n massaisia kiteitä.
Ominaispiirteet

Fosgeniittilla on useita värimuotoja. Sen tunnusomaisimmat värimuodot ovat valkoinen, meripihkankeltainen sekä ruskea. Se on selvästi lohkeava. Fosgeniitin hohto on adamanttinen ja se fluoresoi keltaista valoa. On myös mahdollista, että fosgeniitti hohtaa ultraviolettivalossa. Koska fosgeniitin lyijypitoisuus on 76 %, se on myrkyllistä.
Felix Brych

| Felix Brych |
| --- | --- |

Henkilötiedot
Koko nimi:  Felix Brych
Syntynyt: 3. elokuuta 1975 (ikä 49) München
Jalkapallotuomari
Pituus:  185 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2004– 2007– | Bundesliiga FIFA |  |  |

Felix Brych (s. 3. elokuuta 1975 München, Länsi-Saksa) on saksalainen jalkapalloerotuomari. Hän on tuominnut Saksan Bundesliigassa vuodesta 2004 lähtien. Kansainvälinen erotuomari hänestä tuli vuonna 2007.
Brych on tuominnut Mestarien liigan ja Uefa-cupin otteluiden lisäksi aikuisten maaotteluita.
Ammatiltaan Brych on lakimies.
Aiheesta muualla

Esittely World Referee -sivustolla (Arkistoitu – Internet Archive)
Fernando Meligeni

| Fernando Meligeni |
| --- | --- |

Henkilötiedot
Syntynyt: 12. huhtikuuta 1971  Buenos Aires 
Kansalaisuus:   Brasilia
Tennispelaaja
Pituus:  180 cm
Paino:  64 kg
Kätisyys:  vasen
Ammattilaisena:  1990–
Palkintorahat:  2 555 367 USD
Kaksinpeli
Paras sijoitus:  25. (11.10.1999)
Turnausvoittoja:  3
Voitot/tappiot:  202–217
Grand Slam -turnauksissa
Australian avoimet:  2. kierros (1997)
Ranskan avoimet:  välierät (1999)
Wimbledon:  2. kierros (2001)
Yhdysvaltain avoimet:  3. kierros (1997)
Nelinpeli
Voitot/tappiot:  63–64
Aiheesta muualla
ITF
ATP
Fernando Meligeni (s. 12. huhtikuuta 1971 Buenos Aires, Argentiina) on brasilialainen aktiiviuransa päättänyt tennispelaaja. Parhaimmillaan hän sijoittui ATP-maailmanlistalla sijalle 25 lokakuussa 1999. Davis Cupissa Meligeni edusti Brasiliaa 29 maaottelussa vuosina 1993–2002.
Ranskan avoimissa 1999 Meligeni voitti muun muassa Patrick Rafterin ja Àlex Corretjan ja selviytyi välieriin. Välierissä hän hävisi Andri Medvedjeville lukemin 5–7, 6–3, 4–6, 6–7(6). Uransa aikana hän voitti kolme ATP-turnausta kaksinpelissä ja seitsemän nelinpelissä.
Fawad Khan

| Fawad Khan |
| --- | --- |
 Fawad Khan vuonna 2016.
Henkilötiedot
Syntynyt: 29. marraskuuta 1981 (ikä 42) Lahore, Punjab, Pakistan
Ammatti:  näyttelijä, malli, laulaja
Puoliso:  Sadaf Khan (vih. 2005)
Lapset:  2
Näyttelijä
Aktiivisena:  2001–
Aiheesta muualla
IMDb 
AllMovie
Fawad Afzal Khan (urduksi ‏فواد افضل خان‎; hindiksi फ़वाद अफ़ज़ल ख़ान, Favād Afzal Xān; s. 29. marraskuuta 1981 Lahore, Punjab, Pakistan) on pakistanilainen näyttelijä, malli ja laulaja. Kotimaansa lisäksi hän on työskennellyt myös Intian hindinkielisessä elokuvateollisuudessa.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2007 | Khuda Kay Liye | Sarmad | Urdu |  |
| 2014 | Khoobsurat | Vikram Singh Rathore | Hindi | Parhaan miestulokkaan Filmfare Awards -palkinto |
| 2016 | Ho Mann Jahaan | Rafael | Urdu |  |
| 2016 | Kapoor & Sons | Rahul Kapoor | Hindi | Parhaan miessivuosan Filmfare Awards -ehdokkuus |
| 2016 | Ae Dil Hai Mushkil | DJ Ali | Hindi |  |
| 2018 | Jawani Phir Nahi Ani 2 | Tipu Shah | Urdu |  |
| 2019 | Parey Hut Love |  | Urdu | Cameoesiintyminen |
| 2022 | The Legend of Maula Jatt | Maula Jatt | Punjabi |  |
| 2022 | Money Back Guarantee |  | Urdu |  |
Televisio

| Vuosi | Ohjelma | Rooli | Muuta |
| --- | --- | --- | --- |

| 2001 | Jutt and Bond | Bond |  |
| 2008 | Dil De Ke Jayengy | Arsalan |  |
| 2008 | Satrangi | Behzaad |  |
| 2010 | Daastan | Hassan |  |
| 2010 | Aaj Kuch Na Kaho | Rehan | Televisioelokuva |
| 2011 | Akbari Asghari | Asghar |  |
| 2011 | Kuch Pyar Ka Pagalpan | Mujtaba |  |
| 2011 | Humsafar | Ashar Hussain |  |
| 2012 | Ashk | Rohail Hayat |  |
| 2012 | Zindagi Gulzar Hai | Zaroon Junaid |  |
| 2013 | Behadd | Jamal Ahmad | Televisioelokuva |
| 2013 | Numm | Wali Bakht Khan |  |
| 2013 | Armaan | Armaan | Televisioelokuva |
| 2022 | Ms. Marvel |  | Disney+-alkuperäissarja |
Aiheesta muualla

Wikimedia Commonsissa on kuvia tai muita tiedostoja aiheesta .
Fawad Khan Internet Movie Databasessa. (englanniksi)
Fawad Khan Allmoviessa (englanniksi)
Felix Draeseke

Felix August Bernhard Draeseke (7. lokakuuta 1835 – 26. helmikuuta 1913) oli saksalainen säveltäjä.
Draeseke syntyi Coburgissa ja aloitti säveltämisen 8-vuotiaana. Vuosina 1862-1876 hän asui Sveitsissä. Vuonna 1876 hän asettui Dresdeniin. Vuonna 1894 Draeseke meni naimisiin Frida Neuhausin kanssa. Draeseke kuoli aivohalvaukseen vuonna 1913. Hän sävelsi uransa aikana muun muassa sinfonioita, konserttoja, oopperoita, kamarimusiikkia ja pianokappaleita.
Sävellyksiä

Symphonia Tragica
Fajr

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Fajr (arab. فجر‎) on ensimmäinen niistä päivän viidestä rukouksesta, jotka uskontoa harjoittavat muslimit lukevat. Arabian kielessä fajr tarkoittaa aamunkoittoa. Viisi päivittäistä rukousta muodostavat sunnalaisuudessa yhden islamin viidestä peruspilarista ja šiialaisuudessa yhden kymmenestä uskon peruspilarista (Furū al-Dīn).
Fajr-rukous mainitaan Koraanin suurassa 24 (An-Nuur). Islamin profeetta Muhammadin kahden hadithin tafsirissa selitetään, että Jumala arvostaa fajr-rukousta eniten, koska osa ihmisistä nukkuu. Tämän vuoksi fajr on tärkein ja pakollinen yhdessä rukoiltava rukous moskeijassa.
Fajr-rukoukseen kuuluu kaksi fardh-raka'aatia. Yhteisrukouksessa rukouksen johtaja (imaami) resitoi ääneen. Fardhien lisäksi suositellaan kahta sunnah-raka'aatia. Fajr rukoillaan aamunkoiton ja auringonnousun välisenä aikana. Ramadanin aikana fajr-rukouksen rukouskutsu (adhaan) merkitsee pakollisen päivittäisen paaston (sawm) alkua.
Koraanissa on samanniminen suura Al-Fajr.
Fajrin mainitsevat hadithit

Seuraavat fajriin liittyvät lainaukset ovat sunnihadithien kirjoista.[lähde? ] Kirjat kertovat Muhammadin elämästä, hänen perheestään ja hänen seuralaisistaan. Islamin oppineet ovat koonneet ne Muhammadin kuoleman jälkeen. Lainauksiin kuuluvat itse tapahtuman tiedot sekä tieto tapahtumasta kertoneista. Tällä tavalla pyritään määrittämään hadithin luotettavuus.
Aiša kertoi: "Profeetta ei koskaan jättänyt väliin neljää raka'aatia ennen dhuhr-rukousta tai kahta raka'aatia ennen fajr-rukousta." Sahiih al-Bukhaari, 2:21:276
Abu Huraira kertoi: "Allahin lähettiläs sanoi: 'Jos joku rukoilee yhden raka'aatin 'asr-rukouksesta ennen auringonlaskua, hänen tulisi rukoilla loppuun asti. Jos joku rukoilee yhden raka'aatin fajr-rukouksesta ennen auringonnousua, hänen tulisi rukoilla loppuun asti." Sahiih al-Bukhaari, 1:10:531
'Umar kertoi: "Profeetta kielsi rukoilemisen fajr-rukouksen ja auringonnousun välillä sekä 'asr-rukouksen ja auringonlaskun välillä." Sahiih al-Bukhaari, 1:10:555
Abu Huraira kertoi Muhammadin sanoneen: "Kaksi enkeliä vierailee luonasi yöllä ja päivällä, ja he kokoontuvat aamunkoiton fajr- ja iltapäivän 'asr-rukousten aikaan. Ne, jotka viettävät yön kanssasi, nousevat ylös taivaaseen ja heidän Herransa "(Rabb)", joka tietää heistä paremmin, kysyy: 'Millaiseen tilaan jätitte orjani?' He vastaavat: 'Jätimme heidät, kun he suorittivat rukoustaan (salaat), ja menimme heidän luokseen, kun he suorittivat rukoustaan (salat).'" Al-Bukhaarin ja Muslimin kirjoista.
Aiša kertoi Muhammadin sanoneen kahdesta raka'aatista ennen fajria: "Ne ovat minulle rakkaampia kuin koko maailma." Tämän on kertonut Muslim, Ahmad ja Tirmidhi.
Ahmad ja Muslim välittävät Aišan sanoneen: "En ole koskaan nähnyt häntä (Muhammadia) kiirehtimässä hyvään tekoon yhtä paljon kuin suorittamaan kaksi raka'aatia ennen aamua."
Abu Huraira kertoo Muhammadin sanoneen: "Älkää unohtako fajrin kahta raka'aatia, vaikka joku hyökkäisi kimppuunne." Tämän vahvistavat Ahmad, Abu Dawud, Al-Bahaiqi ja At-Tahawi
'Aiša kertoo Muhammadin sanoneen: "Fajrin kaksi sunnah raka'aatia ovat parempia kuin tämä maailma ja kaikki mitä se sisältää." Tämän ovat kertoneet Ahmad, Muslim, Tirmidhi ja Nasa'i.
Muut rukoukset

Dhuhr, keskipäivän rukous
'Asr, iltapäivän rukous
Maghrib, auringonlaskun rukous
Isha'a, yön rukous
Käännös suomeksi
Fasto

Faston mainos espanjalaisessa lehdessä.
Fasto oli vuosina 1926–1929 valmistettu ranskalainen automerkki. Fasto-autoja valmistettiin Pariisin pohjoispuolella sijaitsevassa Saint-Ouenissa. Sana "Fasto" on johdettu ranskan kielen sanoista Fabriques d'Automobiles de St Ouen (suom. Saint-Ouen'in autotehtaat). Fasto-autot oli tarkoitettu tavallisille perheille.
Ensimmäinen malli Fasto 1 jäi prototyypiksi. Seuraava malli oli Fasto 2, jossa oli 1 597 cm³ nelisylinterinen moottori, joka tuotti 18 kW eli 25 hv. 1926 esitellyssä Fasto C1:ssä oli kuusisylinterinen moottori, iskutilavuudeltaan 2 396 cm³. Tämän mallin vuoden 1926 alusta oli esillä Pariisin autonäyttelyssä. Vuoden 1927 malli Fasto 3:ssa oli nelisylinterinen moottori, joka tuotti 35 hv eli 25 kW. Viimeiseksi Fasto-autoksi jäi A-4. Tuotanto päättyi 1929.
Fasto osallistui vuonna 1927 Le Mansin 24 tunnin ajoon kolmella autolla. Samana vuonna se osallistui myös Span 24 tunnin ajoon ja Pariisin 24 tunnin ajoon.
Aiheesta muualla

Fasto. (Arkistoitu – Internet Archive) Allcarindex
Euroopan vihreä pääkaupunki

Palkinto.
Euroopan ympäristöpääkaupunki (engl. European Green Capital) on Euroopan komission eurooppalaiselle kaupungille myönnetty palkinto sen ympäristöpolitiikasta. Palkinto julkistettiin 22. toukokuuta 2008 ja ensimmäinen palkinto myönnettiin Tukholmalle vuodeksi 2010. Euroopan komissio on jo pitkään tunnustanut paikallisviranomaisten tärkeän roolin ympäristön parantamisessa ja sitoutumisessa todelliseen edistymiseen. Euroopan vihreä pääkaupunki on suunniteltu rohkaisuksi näiden toimien edistämiseksi.
Palkintoprosessi

Vuodesta 2010 alkaen yksi eurooppalainen kaupunki valitaan vuosittain Euroopan vihreäksi pääkaupungiksi. Palkinto myönnetään kaupungille, joka:
On johdonmukaisesti saavuttanut korkeat ympäristönormit;
On sitoutunut jatkuviin ja kunnianhimoisiin tavoitteisiin ympäristön parantamiseksi ja kestäväksi kehittämiseksi;
Voi toimia esimerkkinä ja inspiraationa muille kaupungeille ja edistää parhaita käytäntöjä kaikille muille Euroopan kaupungeille.
Kelpoisuus

Kaikki Euroopan kaupungit, joissa on yli 100 000 asukasta, voivat olla Euroopan vihreän pääkaupungin ehdokkaita. Palkinto on avoin EU: n jäsenvaltioille, EU: n ehdokasmaille, Islannille, Liechtensteinille, Norjalle ja Sveitsille. Maissa, joissa ei ole yli 100 000 asukkaan kaupunkia, suurin kaupunki voi hakea. Tarvittaessa kaupungit voivat hakea joko Euroopan vihreää pääkaupunkia tai European Green Leafs-palkintoa, mutta eivät molempia samana vuonna.
Palkinto myönnetään 12 indikaattorin perusteella: paikallinen panos maailmanlaajuiseen ilmastonmuutokseen, liikenne, vihreät kaupunkialueet, melu, jätteen tuotanto ja hallinta, luonto ja biologinen monimuotoisuus, ilma, veden kulutus, jäteveden käsittely, ekoinnovaatio ja kestävä työllisyys, paikallisen viranomaisen ympäristöhallinto ja energiatehokkuus.
Palkinnon myöntää kansainvälinen tuomaristo, jota tukee asiantuntijaryhmä eri ympäristöaloilta.
Voittajat

2010:  Tukholma
2011:  Hampuri
2012:  Vitoria-Gasteiz
2013:  Nantes
2014:  Kööpenhamina
2015:  Bristol
2016:  Ljubljana
2017:  Essen
2018:  Nijmegen
2019:  Oslo
2020:  Lissabon
2021:  Lahti
2022:  Grenoble
2023:  Tallinna
European Green Leaf

Euroopan vihreän pääkaupungin menestyksen myötä monet pienemmät kaupungit halusivat EU:n tunnustusta ponnisteluistaan ​​ja sitoutumisestaan ​​kestävyyteen ja ympäristöön. Euroopan komissio käynnisti vastauksena pilottihankkeen European Green Leaf (EGL) vuonna 2015. European Green Leaf -kilpailun tavoitteena on 20 000–100 000 asukkaan kaupungit, jotka ovat sitoutuneet parempaan ympäristönsuojeluun, ja palkinnossa korostetaan erityisesti vihreää kasvua ja uusia työpaikkoja.
Euroopan Green Leafin tavoitteita on kolme:
Palkita kaupunkeja, jotka osoittavat hyvää ympäristönsuojelua ja sitoutumista vihreän kasvun luomiseen;
Kannustaa kaupunkeja kehittämään aktiivisesti kansalaisten ympäristötietoisuutta ja osallistumista;
Palkita kaupungit, jotka voivat toimia vihreänä suurlähettiläänä, ja kannustaa siten muita kaupunkeja edistymään kohti parempia kestävän kehityksen tuloksia.
Euroopan komissio esittelee European Green Leafin vuosittain yhdessä Euroopan vihreän pääkaupungin palkinnon kanssa vuodesta 2015 alkaen hyväksymisleimaksi pienemmille kaupungeille, jotka kasvavat vihreämmäksi!
European Green Leaf > Voittajat

2015:  Mollet del Vallès
2015:  Torres Vedras
2017:  Galway
2018:  Leuven
2018:  Växjö
2019:  Cornellà de Llobregat
2019:  Horst aan de Maas
2020:  Limerick
2020:  Mechelen
2021:  Lappeenranta
2021:  Gabrovo
2022:  Valongo
2022:  Winterswijk
Käännös suomeksi
Finders Keepers

Finders Keepers voi tarkoittaa ainakin seuraavia:
Sotilasmorsian (Finders Keepers), yhdysvaltalainen elokuva vuodelta 1928
Rehellistä löytäjää etsitään (Finders Keepers), yhdysvaltalainen elokuva vuodelta 1952
Mini-pommia metsästämässä (Finders Keepers), brittiläinen elokuva vuodelta 1966
Kuutamokeikka (Finders Keepers), yhdysvaltalainen elokuva vuodelta 1984
”Finders Keepers”, Miriam Bryantin singlekappale vuodelta 2012.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Finders Keepers”, voi hakea sivunnimihaulla, laajalla sivunnimihaulla tai tekstihaulla.
Felix Enriquez Alcala

Felix Enriquez Alcala (7. maaliskuuta 1951) on yhdysvaltalainen elokuvaohjaaja ja tuottaja.
Alcala syntyi Bakersfieldissä, Kaliforniassa. Debyyttiohjaus tapahtui vuonna 1991 ja sen jälkeen hän on ohjannut ja tuottanut monia tv-sarjoja muidenkin elokuvien lisäksi. Tv-sarjaelokuvista mainittakoon NYPD Bluen ensimmäinen episodi 1994, Tappava salaisuus 1997 sekä House 2006.
Aiheesta muualla

Felix Enriquez Alcala Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Félix Enríquez Alcalá
Käännös suomeksi